stanford-oval/wikipedia huggingface dataset:
Hannu Henriksson
Pelaajaura

Tampereen Kooveen kasvatti Henriksson aloitti SM-liigauransa Kooveen viimeisellä liigakaudella 1979–1980. Hän jatkoi Kooveessa vielä seuraavalla kaudella I-divisioonassa ennen kuin siirtyi Ilvekseen, jossa pelasi kuusi kautta ja voitti SM-pronssia 1983 ja Suomen mestaruuden 1985. Kaudeksi 1987–1988 Henriksson siirtyi HPK:n ykkösdivisioonajoukkueeseen ja jatkoi seurassa myös seuraavat neljä kautta HPK:n noustua takaisin liigaan. Syksyllä 1992 hän palasi Ilvekseen ja pelasi Tampereella jälleen kuuden kauden ajan. Itävaltaan Wiener EV:n joukkueeseen Henriksson siirtyi 1997 ja viipyi siellä kaksi vuotta. Syksyllä 1999 Henriksson palasi vielä kerran Ilvekseen, mutta pelasi SM-liigassa vain puoli kautta toisen puolen kuluessa Vaasan Sportin I-divisioonajoukkueessa.
Kansainvälisillä kentillä Henriksson edusti Suomea alle 18-vuotiaiden EM-kilpailuissa 1981 sekä alle 20-vuotiaiden MM-kisoissa 1982 ja 1983. Aikuisten MM-kisoihin Henriksson valittiin kahdesti: 1990 ja 1991. Kaikkiaan Henriksson pelasi 60 A-maaottelua.
Pelaajaurallaan Henriksson tunnettiin rajuluonteisena peruspakkina, joka taisteli aina joukkueen puolesta. Hän toimi Ilveksen kapteenina kausina 1995–1997.
Tuomariura

Henriksson aloitti tuomarina SM-liigassa kaudella 2001–2002. Ennen kautta 2007–2008 hän oli tuominnut 245 SM-liigaottelua. Henriksson toimi tuomarina myös vuosien 2004 ja 2005 MM-kisoissa sekä alle 18-vuotiaiden MM-kisoissa vuonna 2003, Sweden Hockey Gamesissa 2003 ja Baltika Cupissa 2002.
Hedaya Malak

| Mitalit | Mitalit | Mitalit |  |
| --- | --- | --- | --- |
|  Malak vuonna 2016 |  Malak vuonna 2016 |  Malak vuonna 2016 |  |
Maa:   Egypti
Naisten taekwondo
|  Olympialaiset  |  Olympialaiset  |  Olympialaiset  |  |
|  Pronssia | Rio de Janeiro 2016 | 57 kg |  |
|  Pronssia | Tokio 2020 | 67 kg |  |
Hedaya Malak Wahba (arab. هداية ملاك وهبة‎, s. 21. huhtikuuta 1993 Azusa, Kalifornia, Yhdysvallat)on egyptiläinen taekwondoin ja olympiamitalisti.
Malak on osallistunut olympialaisiin kolmesti. Ensimmäisen kerran hän oli mukana Lontoon olympialaisissa 2012, jolloin hän kilpaili 57 kg sarjassa. Tuolloin hän hävisi ensimmäisellä kierroksella uusiseelantialiselle Robin Cheongille. Neljä vuotta myöhemmin Rion olympialaisissa 2016 hän kilpaili samassa sarjassa. Hän voitti ensimmäisellä kierroksella kolumbialaisen Doris Patiñon. Puolivälierissä hän voitti japanilaisen Mayu Hamadan. Hävittyään välierissä espanjalaiselle Eva Calvolle, Malak otteli pronssiottelussa. Hän voitti ottelunsa belgialaista Raheleh Asemania vastaan voittaen uransa ensimmäisen olympiamitalin. Tokion olympialaisissa 2020 Malak otteli 67 kg sarjassa. Malak voitti ensimmäisellä kierroksella ranskalaisen Magda Wiet-Héninin yhdellä pisteellä, mutta hävisi puolivälierissä brittiläiselle Lauren Williamsille. Malak pääsi kuitenkin keräilyeriin, joissa voitti ensin tongalaisen Malia Pasekan ja seuraavaksi pronssiottelussa yhdysvaltalaisen Paige McPhersonin.
Olympiamitalien lisäksi Malak on saavuttanut yhden Afrikan-mestaruuden (2016) ja kaksi muuta mitalia Afrikan mestaruuskilpailuista. Hänellä on myös useita turnausvoittoa kansainvälisistä turnauksista.
Henrique (täsmennyssivu)

Henrique voi tarkoittaa ainakin seuraavia:
Henrique (s. 1986, oik. Henrique Adriano Buss), brasilialainen jalkapalloilija
Henrique (s. 1994, oik. Henrique Silva Milagres), brasilialainen jalkapalloilija
Adam Henrique (s. 1990), kanadalainen jääkiekkoilija
Bruno Henrique (s. 1990), brasilialainen jalkapalloilija
Luís Henrique (s. 1998), brasilialainen jalkapalloilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Henrique”, voi hakea sivunnimihaulla, laajalla sivunnimihaulla tai tekstihaulla.
Henkien kirja

Vuoden 1860 painoksen kansilehti
Henkien kirja (ransk. Le Livre des Esprits) on spiritistisen filosofian virstanpylväs. Sen ensimmäinen version julkaisi 18. huhtikuuta 1857 ranskalainen opettaja Hippolyte Léon Denizard Rivail pseudonyymillä Allan Kardec.[lähde? ]
Kirja on jäsennelty kooste hengille esitetyistä kysymyksistä (1019 kappaletta), jotka koskevat henkien alkuperää, elämän tarkoitusta, maailmankaikkeuden järjestystä, hyvää sekä pahaa, ja kuolemanjälkeistä elämää. Kardec, joka piti itseään enemmän koostajana kuin kirjailijana,[lähde? ] ryhmitteli kysymykset ja niiden vastaukset aihealueen mukaan.
Henkien kirjaa seurasi myöhemmin neljä muuta teosta: Meedioiden kirja, Evankeliumi spiritismin mukaan, Taivas ja helvetti sekä Genesis.
Pääteemat

Jumala on ikuinen, muuttumaton, aineeton, ainutlaatuinen, kaikkivaltias, äärimmäisen oikeudenmukainen ja hyvä. Hän loi maailmankaikkeuden, joka sisältää kaikki elävät ja elämättömät olennot, aineelliset ja aineettomat.
Aineelliset olennot muodostavat näkyvän tai ruumiillisen maailman, ja aineettomat olennot näkymättömän tai hengellisen maailman, toisin sanoen henget.
Henkien maailma on todellinen, primitiivinen, ikuinen, olemassa oleva ja selviytynyt maailma.
Fyysinen maailma on vain toissijainen; se voi lakata olemasta muuttamatta henkimaailman olemusta.
Henget saavat väliaikaisen, materiaalisen kuoren (ruumiin), jonka tuhoutuminen kuolemassa vapauttaa heidät.
Erilaisten ruumiillisten olentojen joukosta Jumala on valinnut ihmislajin henkien inkarnaatioon. Ihmislaji on saavuttanut tietyn kehitystason, mikä antaa hänelle moraalisen ja älyllisen paremmuuden muihin nähden.
Sielu on ruumiillistunut henki, jonka ruumis on vain väliaikainen vaate.
Lähdettyään ruumiista sielu palaa henkimaailmaan, josta se lähti, ja palaa uuteen aineelliseen olemassaoloon enemmän tai vähemmän pitkän ajanjakson jälkeen. Tämän ajanjakson aikana se on vaeltavan henki tilassa.
Hengen täytyy käydä läpi useita inkarnaatioita, mistä seuraa, että meillä kaikilla on ollut useita olemassaoloja.
Hengen erilaiset ruumiilliset olemassaolot ovat aina kehittyviä eivätkä koskaan taannu, mutta edistymisen nopeus riippuu pyrkimyksistämme saavuttaa täydellisyys.
Sielun ominaisuudet ovat meissä ruumiillistuneen hengen ominaisuuksia; näin ollen hyvä ihminen on hyvän hengen inkarnaatio ja pahaa tekevä ihminen alhaisen hengen inkarnaatio.
Ruumiillistuneet henget elävät maailmankaikkeuden eri maailmoissa.
Inkarnoitumattomat tai vaeltavat henget eivät täytä määriteltyä tai rajattua aluetta; ne ovat kaikkialla avaruudessa ja meidän keskellämme.
Henkimaailman suhde ihmiseen ovat jatkuvaa. Hyvät henget vetoavat hyvään meissä, tukevat meitä elämän koettelemuksissa ja auttavat meitä kestämään rohkeasti; pahat henget vetoavat pahaan meissä: ne nauttivat nädessään meidän alistuvan.
Korkeampien henkien moraali voidaan tiivistää tähän Jeesuksen opetukseen: toimi muita kohtaan samalla tavalla kuin haluaisit muiden toimivan itseäsi kohtaan.
Aiheesta muualla

Henkien kirja suomeksi, kääntäjä Pekka Kaarakainen
Kaarakainen, Pekka: Allan Kardecin tutkimus - Tietoa tuonpuoleisesta uusin menetelmin (pdf-tiedosto). Viitattu 26.8.2022.
Harri Vuorenpää

Harri Tapio Vuorenpää (s. 20. syyskuuta 1982 Tampere) on suomalainen poliitikko ja perussuomalaisten puoluesihteeri elokuusta 2023 lukien. Vuorenpää valittiin tehtäväänsä puolueen kesän 2023 puoluekokouksessa. Vuorenpää sai annetuista äänistä eniten ääniä vaalin molemmilla kierroksilla.
Vuorenpää on koulutukseltaan tradenomi ja siviiliammatiltaan tilitoimistoyrittäjä. Hän toimii Pirkkalan kunnanvaltuuston 1. varapuheenjohtaja ja johtaa perussuomalaisten valtuustoryhmää. Aikaisemmin hän on toiminut 
Pirkanmaan perussuomalaisten puheenjohtajana ja perussuomalaisten puoluehallituksessa.
Yksityiselämä

Vuorenpää on naimisissa ja pirkkalalaisella perheellä on seitsemän lasta. Vuorenpäällä on ylempi AMK-tutkinto vuodelta 2014 yrittäjyydestä ja liiketoimintaosaamisesta.
Heaven (Jónsin kappale)

|  Heaven> Kappaleen tiedot |
| --- | --- |
Esittäjä(t):  Jónsi
Säveltäjä(t):  Sveinn Rúnar Sigurðsson
Sanoittaja(t):  Magnús Þór Sigmundsson
Euroviisutiedot
Vuosi:  2004
Maa:  Islanti
Kieli:  englanti
Sijoitus:  19.
Pisteet:  16
Sanat:  sanoitus
Heaven on Jónsin esittämä kappale, joka edusti Islantia vuoden 2004 Eurovision laulukilpailussa Turkin Istanbulissa.
Islanti pääsi suoraan kilpailun finaaliin edellisvuoden sijoituksen johdosta. Finaalissa kappale sijoittui 24 maan joukosta sijalle 19. 16 pisteellä.
Helmiaratti

| Helmiaratti |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Papukaijalinnut Psittaciformes
Heimo::  Papukaijat Psittacidae
Alaheimo::  Arinae
Tribus::  Arini
Suku::  Suomuaratit Pyrrhura
Laji::  lepida
Kaksiosainen nimi
 Pyrrhura lepida  (Wagler, 1832) 

Katso myös
   Helmiaratti Wikispeciesissä   Helmiaratti Commonsissa 
Infobox OKNimi-testi OKIUCN-testi OK: 
Helmiaratti (Pyrrhura lepida) on Koillis-Brasilian kotoperäinen papukaija, joka elää Amazonin suistoalueen eteläpuolella Parán ja Maranhãon alueella. Siitä tunnetaan kolme alalajia. Lajin holotyypin kuvaili Johann Georg Wagler Brasilian Amazoniasta 1832.
Aiheesta muualla

Laji.fi: Helmiaratti (Pyrrhura lepida)
iNaturalist: Helmiaratti (Pyrrhura lepida)
UniProt: Taxonomy - Pyrrhura lepida (Pearly parakeet) (englanniksi)
ITIS: Pyrrhura lepida (englanniksi)
Global Biodiversity Information Facility (GBIF): Pyrrhura lepida (englanniksi)
Heikki Lindroos

| Heikki Lindroos |
| --- | --- |

Kansanedustaja
 22.5.1907–31.7.1908  
Ryhmä/puolue:  SDP
Vaalipiiri:  Hämeen pohjoinen
Henkilötiedot
Syntynyt: 31. toukokuuta 1865 Messukylä
Kuollut: 16. huhtikuuta 1915 (49 vuotta) Helsinki
Ammatti:  prokuristi
Henrik Viktor (Heikki) Lindroos (31. toukokuuta 1865 Messukylä – 16. huhtikuuta 1915 Helsinki) oli suomalainen poliitikko, joka toimi porvarissäädyn valtiopäiväedustajana vuosina 1904−1905 sekä SDP:n kansanedustajana 1907–1908.
Elämä

Lindroosin vanhemmat olivat Kangasalaisissa syntyneet sahatyömies Johan Gustaf Lindroos (1838−1905) ja Maria Stiina Heikintytär Mikkola (s. 1839). Lindroos työskenteli 13-vuotiaasta lähtien Tampereen pellavatehtaalla. Työnjohtajaksi noustuaan Lindroos siirtyi vuonna 1903 Tampereen Työväen Osuuskaupan myymälänhoitajaksi ja vuodesta 1906 lähtien hän työskenteli Suomen Osuuskauppojen Keskusosuuskunnan prokuristina Helsingissä.
Lindroos liittyi Tampereen työväenyhdistykseen jo 1890-luvun vaihteessa ja toimi sen puheenjohtajana. Vuonna 1903 Lindroos oli yksi Forssan kokouksen puheenjohtajista ja 1905 hän kuului Tampereen suurlakkokomiteaan. Lindroos oli myös seitsemän vuoden ajan Tampereen kaupunginvaltuuston jäsen.
Valtakunnanpolitiikassa Lindroos oli Tampereen porvarissäädyn edustaja vuosien 1904–1905 valtiopäivillä. Kansanedustajaksi hänet valittiin maalsikuussa 1907 Suomen ensimmäisissä yksikamarisen eduskunnan vaaleissa. Lindroosin ainoaksi jäänyt kansanedustajakausi päättyi jo kesällä 1908 eduskunnan hajottamiseen. Lindroosia ei asetettu uudelleen ehdolle hänen poikettuaan eduskuntatyössään puolueen linjasta. Syksyllä 1907 Lindroos valittiin Suomen Pankin valtuusmieheksi porvaripuolueiden äänillä, kun hän oli ryhtynyt omin nokkinensa Yrjö Sirolan vastaehdokkaaksi. Myöhemmin Lindroos äänesti 21 vuoden kunnallisen äänioikeusikärajan puolesta vastoin puolueohjelman esittämää 20 vuoden ikärajaa.
Kansanedustajakautensa jälkeen Lindroos keskittyi työhönsä prokuristina. Hän oli myös SOK:n johtokunnan jäsen ja toimi hallintoneuvoston puheenjohtajana. Lindroos kuoli pitkäaikaisen sairauden jälkeen 49-vuotiaana huhtikuussa 1915. Hänet on haudattu Hietaniemen hautausmaalle.
Perhe

Lindroosin puoliso oli Tampereelta kotoisin ollut Vilhemina Matilda Wallenius (s. 1863), jonka kanssa hän avioitui vuonna 1899. Pariskunta oli lapseton.
Heaven Can Wait

Heaven Can Wait voi tarkoittaa ainakin seuraavia:
Taivas odottakoon (Heaven Can Wait), Ernst Lubitschin ohjaama elokuva vuodelta 1943
Taivas saa odottaa (Heaven Can Wait), Buck Henryn ja Warren Beattyn ohjaama elokuva vuodelta 1978
Heaven Can Wait, Gamma Ray -yhtyeen EP-levy vuodelta 1990
”Heaven Can Wait”, Sandran kappale vuoden 1988 albumilta Into A Secret Land
”Heaven Can Wait”, kappale Iron Maidenin vuoden 1986 albumilta Somewhere in Time.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Heaven Can Wait”, voi hakea sivunnimihaulla, laajalla sivunnimihaulla tai tekstihaulla.
Helmi Vihne

Helmi Matilda Tyyni Maria Vihne (sukunimi aik. Wilén; 24. maaliskuuta 1898 Hartola – 16. syyskuuta 1966 Helsinki) oli suomalainen toimittaja ja kirjailija. Hän käytti myös nimimerkkiä Helmi Avarto.
Pienviljelijäperheeseen syntynyt Vihne kävi kansakoulun ja opiskeli sanomalehtialaa aluksi Työväen Akatemiassa 1924-1925 ja sitten Yhteiskunnallisessa korkeakoulussa. Hän työskenteli Työväen Arkiston virkailijana ja Suomen Sosialidemokraatin toimittajana.
Helmi Vihneen maaseudun sosiaalisiin ja yhteiskunnllisiin epäkohtiin pureutuneen romaanin Syvälle syihin (1938) tapahtumapaikkana oli Kirkkolan kartano Hartolassa. Kirja on omakustanne, josta otettiin 200 kappaleen painos. Aleksanteri Ahola-Valon kertoman mukaan suuri osa painoksesta tuhoutui tulipalossa. Ahola-Valon grafiikantöitä kirjassa on kolme kappaletta.
Teoksia

Syvälle syihin: osa 1, romaani, kuvittanut linoin Ahola-Valo.   Tekijä, Helsinki 1938 (nimellä Helmi Vihne)
Onko Suomen kansa urheilijakansa.   Tekijä, Helsinki 1952  (nimellä Helmi Avarto)
Hedan kirkko

| Hedan kirkko Heda kyrka |
| --- | --- |

Kirkkokunta:  Ruotsin kirkko
Hiippakunta:  Linköpingin hiippakunta
Seurakunta:  Ödeshögs församling
Lisää rakennusartikkeleitaArkkitehtuurin teemasivulla
Hedan kirkko (ruots. Heda kyrka) on Ruotsissa Ödeshögin kunnassa sijaitseva kirkkorakennus. Se on ajoitettu dendrokronologisesti 1100-luvulle ja on yksi Itä-Götanmaan merkittävimmistä keskiaikaisista kirkoista. Kirkko on restauroitu 1850-luvulla.
Aiheesta muualla

Kuvia tai muita tiedostoja aiheesta Hedan kirkko Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Heda kyrka
Käännös suomeksi
Hedared

| Hedared |
| --- | --- |
 Hedaredin sauvakirkko
 Hedared
 Koordinaatit: 57°48′30″N, 12°45′12″E 
Valtio:   Ruotsi
Lääni:  Länsi-Götanmaan lääni
Maakunta:  Länsi-Götanmaa
Kunta:  Borås
Väkiluku (2021):  349
Infobox OKVirheellinen NIMI-arvo: 
Hedared on taajama Boråsin kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 349 asukasta vuonna 2021.
Aiheesta muualla

Kuvia tai muita tiedostoja aiheesta Hedared Wikimedia Commonsissa
Helsingin Autoteknillinen Yhdistys

Helsingin Autoteknillinen Yhdistys ry. (Haty) on Suomen vanhin Suomen Autoteknillinen Liitto ry:n jäsenyhdistys. Siinä on noin tuhat jäsentä. Se perustettiin 17.6.1932 nimellä Suomen Autoteknikkojen Yhdistys ry. Nykyiseen muotoonsa yhdistyksen nimi on muuttunut vuoden 1960 aikana. Uuden yhdistyksen säännöt hyväksyttiin 11.10.1932 ja varsinainen toiminta alkoi 26.10.1932. Vuoden 1932 lopussa jäsenmäärä oli 23 maksanutta jäsentä ja uusia jäseniä 25 eli seuraavan vuoden alussa jäseniä oli jo yhteensä 48.
Historia

Yhdistyksen perustamista on kuvattu sen ensimmäisen vuoden toimintakertomuksessa seuraavasti: Vuoden alussa heräsi täkäläisissä automiehissä ajatus yhdistyksen perustamisesta, jonka tarkoituksena olisi saattaa paikkakunnan ja lähiseudun autoalalla olevia toimihenkilöitä läheiseen yhteistoimintaan, harjoittaa valistustyötä ja ammatin kehittämistä toimeenpanemalla luentotilaisuuksia, opintokursseja ja elokuvanäytöksiä. Vuoden (1932) lopussa heräsi vielä ajatus autoerikoiskursseista ammattienedistämislaitoksessa yleisten työnjohtajakurssien rinnalle. Tämä toteutuikin vaikka siihen ei saatu erillistä valtion avustusta. Lisäksi yhdistys liittyi Osuusliike Elanto r.l.:n jäseneksi.”
Suomen Autoteknillinen Liitto ry. perustettiin vuonna 1934. Ennen sitä yhdistyksen toiminta oli ulottunut myös Helsingin ulkopuolelle, nyt alettiin toimia enemmän omassa piirissä. Samana vuonna 1934 Haty:yn perustettiin Urheilu- ja Huvitoimikunnat. Jäseniä vuoden lopussa oli 90 sekä yhdeksän kannatusjäsenyritystä. Jäsenmaksu oli tuolloin 85 markkaa joka on nykyrahassa noin 30 euroa. Lisäksi yhdistys perusti paikallisyhdistykset Lahteen ja Mikkeliin.
Vuonna 1942 yhdistyksen toiminta oli sota-ajasta huolimatta kohtalaisen virkeätä. Yhdistys tilasi 13 Suomen Autolehden vuosikertaa Ammattienedistämislaitoksen autokursseille osallistuneille sotainvalideille. ja lahjoitti Helsingin Kansanteatterissa pidetyn viihdytystilaisuuden tuoton Aseveliliitolle jaettavaksi sodan johdosta puutteenalaiseksi joutuneille autoalan perheille.
Olympiavuonna 1952 jäseniä yhdistyksessä oli jo 241. Samaisena vuonna kutsuttiin yhdistyksen pitkäaikainen puheenjohtaja Väinö Kuusijärvi kunniapuheenjohtajaksi. Vuonna 1962 jäseniä oli 282 ja kannattajajäseniä 43. Yhdistys järjesti kolmepäiväisen Auto-, korjaamo- ja kuljetusteknillisiä kysymyksiä käsittelevän täydennyskurssin.
Väinö Kuusijärvi –rahasto perustettiin 17.11.1977 hänen 80-vuotissyntymäpäivänään ja sen tarkoitus on myöntää stipendejä ja apurahoja autoalan opiskelijoille sekä autoalan kehittämiseksi työskenteleville henkilöille. Vuosien kuluessa yhdistyksen jäsenmäärä ja sen toiminta vakiintui, alan erikoiskoulutustarvetta tulivat täyttämään julkisen puolen koulutukset ja viime aikoina myös maahantuojien ja ketjujen omat koulutukset. Yhdistyksestä ja liitosta onkin muodostunut jäseniensä kautta toimiva koko alan kattava verkosto.
Vuonna 1993 jäsenmäärä nousi yli tuhannen jäsenen ja laski takaisin sen alle vuonna 1998. Vuosituhannen vaihteessa puheenjohtajana toimineen nykyisen Satl:n puheenjohtajan Keijo Mäenpään aikana merkittävimpiä virstanpylväitä olivat Autoalan Pätevöitymisohjelman (APO) idea, opiskelijajäsenien hankinnan tärkeyden korostaminen, Senioritoimikunnan aktivoituminen vuonna 1998, Naistoimikunnan perustaminen vuonna 1999, jäsenluettelon julkaisu vuonna 2000 ja yhdistyksen nettisivujen käyttöönotto. Vuoden 2009 alussa jäsenmäärä oli 896 henkilöjäsentä ja 32 kannatusjäsentä.
Aiheesta muualla

Hatyn sivusto
Harri Viitanen

Harri Viitanen (s. 27. joulukuuta 1954 Ähtäri) on suomalainen säveltäjä ja Helsingin tuomiokirkon urkuri.  Hänen sävellystuotantonsa käsittää sinfonista ja elektronista musiikkia sekä urku-, kuoro- ja kamarimusiikkia. Hän opettaa Sibelius-Akatemiassa.
Viitanen on suorittanut urkujensoiton ja sävellyksen diplomitutkinnot professori Tauno Äikään ja professori Einojuhani Rautavaaran johdolla. Hän jatkoi sävellysopintoja professori Tristan Murailin johdolla Pariisissa vuonna 1988 ja täydensi urkuopintojaan eri mestarikursseilla. Ennen Helsingin tuomiokirkon urkuriksi siirtymistään hän toimi urkurina useissa Helsingin seurakunnissa.
Hänen sävellyksiään on levytetty, ja  BIS Records julkaisi 1997 hänen tuotantoaan levyn, jolla hän myös itse soittaa.
Sibelius-Akatemiassa vuonna 2000 tekeillä ollut Viitasen taiteellinen tohtorintutkinto käsittelee lintujen äänien käyttöä musiikin materiaalina, tietotekniikka keinonaan.
Diskografia

Harri Viitanen - Firmamentum (Images d’oiseau pour orgue & Firmamentum — Concertum organo et orchestrae symphonicae & Voyager). BIS-CD-887. 1997.
Aiheesta muualla

Harri Viitasen teokset FIMIC
Henkiinjäämisharha

| Henkiinjäämisharha Kameleontin |
| --- | --- | --- |

Studioalbumin tiedot
 Julkaistu: 22. marraskuuta 2013
 Tyylilaji: groove metal
 Kesto: 39.15
 Levy-yhtiö: Rosteri Records
Kameleontin muut julkaisut
| Tärkein vähemmistö 2009 | Henkiinjäämisharha 2013 |   |
Henkiinjäämisharha on suomalaisen groove metal -yhtye Kameleontin toinen studioalbumi. Se julkaistiin vuonna 2013 levymerkillä Rosteri Records.
Kappaleet

Intro – 3.06
Puutteen harna – 2.37
Savupatsaita – 3.06
Talvisalama – 3.40
Viima – 4.32
Uusi muisto – 3.55
Pinktopia – 2.03
Henkiinjäämisharha – 4.19
Kaksi hautaa – 4.22
Lakeija – 3.04
Helmasynti – 4.31
Arvostelut

Imperiumi: 7½/10
Kaaoszine: 9+/10
V2.fi:
Aiheesta muualla

Henkiinjäämisharha Discogsissa. (englanniksi)
Albumi Henkiinjäämisharha Encyclopaedia Metallum -sivustolla (englanniksi)
Niels Krabbe

Niels Kaare Krabbe (s. 1. heinäkuuta 1951 Frederikshavn, Tanska) on tanskalainen lintutieteilijä, joka työskentelee Kööpenhaminan yliopiston selkärankaisten osastolla.
Krabbe opiskeli maantiedettä ja geologiaa Kööpenhaminan yliopistossa, josta hän valmistui filosofian tohtoriksi 1995. Lintututkimuksensa hän aloitti rengastajana, ensin Tanskassa ja sitten useita vuosia Israelissa, jossa hän työskenteli myös luokittelijana Jerusalemin yliopistossa. Hän on työskennellyt pitkään Etelä-Amerikan Andeilla, pääasiassa Ecuadorissa, missä hän on tutkinut lintuja. Hän toimi vuosikymmenen Fundación de Conservación Jocotocossa osallistuen Ecuadorin lintujen suojelutyöhön. Hän perehtyi erittäin uhanalaisen azuaynsirkun (Atlapetes pallidiceps) etsimiseen ja vuosien työn tuloksena löysi lopulta pienen yhdyskunnan vuonna 1998. Laji oli tuolloin häviämisen partaalla, sillä vain 10–22 paria oli jäljellä. Krabben ansiosta lajin suojelutoimet ovat onnistuneet ja vuonna 2007 kanta oli kasvanut 82 pariin.
Krabbe työskentelee myös Fundación ProAves-säätiössä Kolumbian linnuston taksonomian selvittelytyössä. Hän laati varpuslintuja käsittelevän osan teokseen Birds of the High Andes (1990) ja Andien linnustoa koskevat osat Threatened Birds of the Americas (1992) teokseen.
Krabbe tutkii useita lintutieteen osa-alueita, kuten suojelua, bioakustiikkaa ja Scytalopus-suvun tapakuloja. Hän on nimennyt useita uusia lintulajeja, kuten tiheikkötapakulon (Scytalopus chocoensis), savutapakulon (Scytalopus parkeri), el-orontapakulon (Scytalopus robbinsi), valkoposkiluuran (Grallaria ridgelyi) ja ecuadorinmuurasen (Myrmotherula fjeldsaai). Näiden lisäksi hän on nimennyt vielä kolme uutta lajia, joita ei vielä ole luokiteltu BirdLife Suomen lajilistalla. Hänen keräämänsä tuhansien näytteiden kokoelmansa on sijoitettu Kööpenhaminan eläinmuseoon.
Henrique Mitchell de Paiva Couceiro

Paiva Couceiro.
Henrique Mitchell de Paiva Couceiro (30. joulukuuta 1861 Lissabon – 11. helmikuuta 1944 Lissabon) oli portugalilainen sotilasjohtaja ja poliitikko. Hän toimi Angolan sotilaskuvernöörinä vuosina 1907–1909.
Paiva Couceiro oli Portugalin ensimmäisen tasavallan (1910–1926) perustamisen aikaan monarkismin vahva kannattaja. Hän johti monarkistien kahta hyökkäystä pohjoiseen Portugaliin, erityisesti Chavesin kaupunkiin, vuosina 1911 ja 1912. Myöhemmin, ennen ja jälkeen vuoden 1933 Estado Novon perustamisen, Paiva Couceiro joutui useamman kerran maanpakoon johtuen hänen omistautumisestaan monarkismille.
Teoksia

Paiva Couceiro on kirjoittanut seuraavat teokset:
A Democracia Nacional, Imprensa Portuguesa, Coimbra, 1917
Angola: dois anos de governo, Junho 1907 - Junho 1909, Edições Gama, Lissabon, 1948
Heaven & Hell (Ava Maxin albumi)

| Heaven & Hell Ava Max |
| --- | --- | --- |

Studioalbumin tiedot
 Julkaistu: 18. syyskuuta 2020
 Formaatti:  digitaalinen lataus  striimaus  CD  C-kasetti 
 Tuottaja(t):  Cirkut  RedOne  Trackside  Hank Solo  Jason Gill  A Strut  Shellback  Earwulf  Lotus IV 
 Tyylilaji: tanssipop
 Kesto: 44.48
 Levy-yhtiö: Atlantic
Listasijoitukset
  6.
Ava Maxin muut studioalbumit
|   | Heaven & Hell 2020 |   |
Singlet albumilta Heaven & Hell
 ”Sweet but Psycho” Julkaistu: 17. elokuuta 2018  ”So Am I” Julkaistu: 7. maaliskuuta 2019  ”Torn” Julkaistu: 19. elokuuta 2019  ”Salt” Julkaistu: 12. joulukuuta 2019  ”Kings & Queens” Julkaistu: 12. maaliskuuta 2020  ”Who’s Laughing Now” Julkaistu: 30. heinäkuuta 2020  ”OMG What’s Happening” Julkaistu: 3. syyskuuta 2020
Heaven & Hell on yhdysvaltalaisen laulajan Ava Maxin debyyttialbumi, joka julkaistiin Atlantic Recordsin kautta 18. syyskuuta 2020.